laion/Wikipedia-Exotic huggingface dataset:
נאסר אל-עטיה

נאסר סאליח נאסר עבדאללה אל-עטיה (בערבית: ناصر صالح ناصر عبدالله العطية; נולד ב-21 בדצמבר 1970) הוא נהג מרוצים קטרי. ניצח חמש פעמים את מרוץ ראלי דקר (2011, 2015, 2019, 2022, 2023), זכה 18 פעמים באליפות המזרח התיכון בראלי, זכה 4 פעמים בגביע העולם בראלי חוצה מדינות (2008, 2015–2017), פעמיים אלוף בקטגוריית WRC2‏ (2014, 2015) ופעם אחת אלוף בקטגוריית ה-P-WRC ‏ (2006). בנוסף, מתחרה בירי ספורטיבי וזכה במדליית ארד בקטגוריית הסקיט באולימפיאדת לונדון (2012). אל-עטיה מתחרה באליפות המזרח התיכון בראלי מאז שנת 2003. במהלך השנים זכה ב-15 אליפויות ו-73 ניצחונות. בין השנים 2004–2009 השתתף באליפות העולם בראלי בקטגוריית המכוניות הסדרתיות (P-WRC) כשהוא נוהג סובארו אימפרזה WRX. בעונת 2006 זכה באליפות. בשנים 2010–2011 התחרה בקטגוריית ה-SWRC, שלאחר מכן שינתה את שמה ל-WRC2. בשנת 2012 עבר להתחרות בקטגוריה הבכירה עם קבוצת "Qatar World Rally Team". הישגו הטוב ביותר היה המקום הרביעי בו סיים את ראלי פורטוגל. בשנת 2014 חזר לקטגוריית ה-WRC2 וזכה באליפות באותה שנה ובשנה שלאחריה. אל-עטיה התחרה לראשונה בראלי דקר בשנת 2004 עם מיצובישי וסיים במקום העשירי בדירוג הכללי. בשנת 2008 ניצח לראשונה את גביע העולם לראלי חוצה-מדינות(אנ'). בשנת 2009 נפסל בראלי דקר לאחר שהחמיץ במהלך המרוץ 9 נקודות מעבר. באותה השנה סיים במקום השני בראלי דוס סרטס, שהתקיים בברזיל אחרי קרלוס סאינס. בשנת 2010 סיים את ראלי דקר במקום השני בפער של 2:12 דקות אחרי סאינס, הפער הקטן ביותר בתולדות המרוץ. שנה לאחר מכן ניצח לראשונה את המרוץ כשהוא נוהג בפולקסווגן, כשהוא מקדים את סאינס. בשנת 2015 זכה בפעם השנייה בראלי דקר, הפעם כנהג של קבוצת מיני. באותה שנה ניצח בפעם השנייה גם את בגביע העולם בראלי חוצה מדינות. בשנת 2019 ניצח בפעם השלישית את ראלי דקר ואת ראלי דרך המשי. אחרי שנתיים בהן סיים במקום השני בשנת 2022 שב וניצח את ראלי דקר. בשנת 2023 הוביל את המרוץ החל מהיום השלישי וניצח את המרוץ בפעם השנייה ברציפות. בשנת 2022 הוכתר כזוכה הראשון באליפות העולם בראלי-רייד. מדיה וקבצים בנושא נאסר אל-עטיה בוויקישיתוף נאסר אל-עטיה, ברשת החברתית אינסטגרם נאסר אל-עטיה, באתר הוועד האולימפי הבין-לאומי נאסר אל-עטיה, באתר olympedia.org נאסר אל-עטיה, באתר התאחדות הקליעה הבין-לאומית Al-Attiyah claims first Dakar win, Autosport, 15 January 2011 Toyotas Al Attiyah and Baumel seal fourth victory dakar rally, FIA, 14 January 2022 Dakar 2023: Al-Attiyah claims fifth career win, Loeb shines in second, Motorsport.com, 15 January 2023 A dream season for Al-Attiyah and Sunderland, worldrallyraidchampionship.com, 23 October 2022
עמרי תמיר

עמרי תמיר (נולד ב-1960) הוא קצין צה"ל במילואים בדרגת תת-אלוף, שירת כטייס מסוקים וכראש להק אוויר למסוקים במטה חיל האוויר. תמיר התגייס לצה"ל ב-1978, סיים קורס טיס והוכשר כטייס מסוקים. במלחמת לבנון הראשונה ביצע למעלה מ-100 גיחות מבצעיות. ב-1994 מונה למפקד טייסת 125, טייסת מסוקי אנפה וב-1996 למפקד טייסת 114, טייסת מסוקי יסעור. ב-1998 מונה לסגן מפקד בסיס תל נוף ולאחר מכן שימש ראש ענף קצינים במטה חיל האוויר. בשנים 2004–2007 שימש ראש להק אוויר למסוקים, כולל במהלך מלחמת לבנון השנייה. הוא היה חבר בוועדה להמלצה על חלוקת העיטורים והצל"שים לפעולות במלחמה. תמיר בעל תואר ראשון בהנדסת אווירונאוטיקה ותואר שני באסטרטגיה. סיכום מוסק, באתר וואלה אמיר בוחבוט, "המלחמה הוכיחה שלמדנו מאסון המסוקים", באתר nrg‏, 5 בפברואר 2007 בן שאול, מינויים חדשים: ראש להק ומפקד עוצבה, באתר ערוץ 7, 15 באוקטובר 2007 אמיר בוחבוט, "למרות הפסקת האש, אל תחזרו עדיין הביתה", באתר nrg‏, 13 באוגוסט 2006 יובל אזולאי, פורסמו שמותיהם של 142 חיילים שיקבלו צל"שים ועיטורים על המלחמה בלבנון, באתר הארץ, 8 באוגוסט 2007
ג'ובאני פרארי

ג'ובאני פרארי (באיטלקית: Giovanni Ferrari;‏ 6 בדצמבר 1907 – 2 בדצמבר 1982) היה כדורגלן איטלקי, ששיחק בעמדת הקשר התקפי. נחשב לאחד השחקנים הטובים ביותר בתקופתו, ולאחד השחקנים האיטלקיים הטובים ביותר בכל הזמנים. זכה עם נבחרת איטליה במונדיאל 1934 ו-1938. פרארי נולד במחוז אלסנדריה שבאיטליה, וערך את הופעת הבכורה שלו בליגה האיטלקית במדי קבוצת אלסנדריה בשנת 1923. הוא שיחק במדי אלסנדריה במשך כ-5 שנים ולאחר מכן הושאל לאינטרנאפלס, לפני שחזר שוב לאלסנדריה שם שיחק עד 1930. בסך הכל ערך עם אלסנדריה ואינטרנאפלס 122 הופעות בהן כבש 78 שערים. לאחר מכן שיחק פרארי ביובנטוס במשך כ-5 שנים, וזכה עימה ב-5 אליפויות איטליה רצופות. הוא ענד שם את חולצה מספר 10, וכבש 35 שערים ב-125 הופעות בכל המסגרות. אחרי ששיחק ביובנטוס עבר לאינטר עימה זכה פעמיים בליגה, ואחר כך זכה פעם נוספת בליגה, הפעם במדי בולוניה. קבוצתו האחרונה בקריירה הייתה יובנטוס, לפני שפרש מקריירת משחק בשנת 1942. פרארי הוא השחקן שזכה במספר הרב ביותר של אליפויות איטליה אחרי ג'יאנלואיג'י בופון (10 אליפויות), כשזכה בסך 8 פעמים במדי שלוש קבוצות שונות. בנבחרת איטליה זכה פעמיים ברציפות במונדיאל, כאשר עשה זאת במונדיאל 1934 וב-1938. בנוסף לכך זכה גם בגביע מרכז אירופה של בין השנים 1933–1935. בסך ערך במדיה 44 הופעות בהן כבש 14 שערים. לאחר סיום הקריירה ככדורגלן פנה לקריירת אימון, ואימן את נבחרת איטליה בין השנים 1958–1962. היה מאמנה במונדיאל 1962. פרארי נפטר ב-2 בדצמבר 1982 במילאנו שבאיטליה, בגיל 74. יובנטוס אליפות איטליה (5): 1930/31, 1931/32, 1932/33, 1933/34, 1934/35 אינטר אליפות איטליה (2): 1937/38, 1939/40 הגביע האיטלקי: 1939 בולוניה אליפות איטליה: 1940/41 נבחרת איטליה מונדיאל (2): 1934, 1938 גביע מרכז אירופה: 1933–1935 אישיים היכל התהילה של הכדורגל האיטלקי 2011 מדיה וקבצים בנושא ג'ובאני פרארי בוויקישיתוף ג'ובאני פרארי, באתר Transfermarkt ג'ובאני פרארי, באתר WorldFootball.net ג'ובאני פרארי, באתר National Football Teams ג'ובאני פרארי, באתר FootballDatabase.eu פרופיל המאמן, באתר Transfermarkt
נונאטאק דוסון

נונאטאק דוסון (באנגלית: Dawson Nunatak) הוא נונאטאק הממוקם 6 קילומטרים דרומית-מזרחית להר פיטר, ברכס אתוס, בהרי הנסיך צ'ארלס, באדמת מק. רוברטסון, שבאנטארקטיקה. המסיב מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה. המסיב נקרא על שמו של פ. ל. דוסון (P.L. Dawson), מכונאי דיזל בכיר בתחנת מוסון בשנת 1964. נונאטאק דוסון באתר הסקר הגאולוגי של ארצות הברית נונאטאק דוסון באתר הגאזט האנטארקטי של ממשלת אוסטרליה נונאטאק דוסון באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור נונאטאק דוסון מידע גאוגרפי והיסטורי
הר פיטר (אנטארקטיקה)

הר פיטר (באנגלית: Mount Peter) הוא הר ברכס אתוס בהרי הנסיך צ'ארלס, באדמת מק. רוברטסון שבאנטארקטיקה. ההר ממוקם 3.7 קילומטרים ממזרח להר בצ'רוויז. להר צורת כיפה, ומדרונותיו הצפוניים שטוחים ותלולים. גובהו של ההר 1,755 מטרים מעל פני הים; ההר הוא ההר ה-2,306 בגובהו באנטארקטיקה. ב-27 בנובמבר 1955 הגיעה לראשונה משלחת אל ההר - משלחת של משלחת החקר האנטארקטית הלאומית של אוסטרליה, בראשותו של ג'ון בצ'רוויז. שמו של ההר נתן לו על ידי ועדת השמות האנטארקטיים של אוסטרליה. ההר נקרא על שמו של פיטר קרוהן (Peter Crohn), גאולוג בתחנת מוסון בין השנים 1955–1956. הר פיטר – מידע גאוגרפי והיסטורי, באתר הסקר הגאולוגי של ארצות הברית הר פיטר באתר הגאזט האנטארקטי של ממשלת אוסטרליה הר פיטר באתר הגאזט האנטארקטי המשווה SCAR של ממשלת אוסטרליה הרי אנטארקטיקה לפי גובהם מסומנים במפה מידע היסטורי, באתר מרכז המידע האנטארקטי האוסטרלי
הר פיטר

האם התכוונתם ל... הר פיטר (אנטארקטיקה) – הר ברכס אתוס, בהרי הנסיך צ'ארלס, באדמת מק. רוברטסון שבאנטארקטיקה הר פיטר (החוף המערבי) – הר בחבל החוף המערבי שבאי הדרומי של ניו זילנד הר פיטר (קנטרברי) – הר בחבל קנטרברי שבאי הדרומי של ניו זילנד הר פיטר (אוסטרליה הדרומית) – הר במדינת אוסטרליה הדרומית שבאוסטרליה הר פיטר (קווינסלנד) – הר במדינת קווינסלנד שבאוסטרליה הר פיטר (ניו סאות' ויילס) – הר במדינת ניו סאות' ויילס שבאוסטרליה הר פיטר (טסמניה) – הר במדינת טסמניה שבאוסטרליה הר פיטר (ניו יורק) – הר ברמת ניו יורק - ניו ג'רזי במדינת ניו יורק שבארצות הברית הר פיטר (אורגון) – הר במדינת אורגון שבארצות הברית הר פיטר (טנסי) – הר במדינת טנסי שבארצות הברית הר פיטר (קולומביה הבריטית) – הר בפרובינציית קולומביה הבריטית שבקנדה
רפי ביסטריצר

רפי (רפאל) ביסטריצר (נולד בשנת 1974 בישראל) הוא פיזיקאי ישראלי, פרופסור חבר בבית הספר לפיזיקה ואסטרונומיה באוניברסיטת תל אביב ובעבר מנהל קבוצת אלגוריתמים בחברת אפלייד מטיריאלס. הוא חתן פרס וולף לפיזיקה לשנת 2020, יחד עם פבלו חריו-אררו ואלן מקדונלד, על "עבודתם החלוצית בתאוריה וניסוי של גרפן דו-שכבתי מסובב". פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. רפי ביסטריצר הוא בנו של פרופ' צבי ביסטריצר, לשעבר מנהל מחלקת הילדים בבית החולים אסף הרופא. שירת בצה"ל בשייטת הצוללות. בשנת 2000 קיבל תואר ראשון בפיזיקה מאוניברסיטת תל אביב, בשנת 2003 קיבל תואר שני ובשנת 2007 קיבל תואר דוקטור בפיזיקה - שניהם ממכון ויצמן למדע. עבר לארצות הברית לצורך פוסט-דוקטורט באוניברסיטת טקסס באוסטין, תחת הנחייתו של פרופ' אלן מקדונלד, ושם עסק במחקר בפיזיקה תאורטית של לוחות גרפן דו-שכבתי מסובב. חישוביהם העלו שבסידור של שתי יריעות גרפן זו על זו, בזווית של 1.1 מעלות זו ביחס לזו (זווית שזכתה לכינוי "זווית הקסם"), החומר יהפוך למוליך-על. מאמרם של מקדונלד וביסטריצר בנושא זה שימש בהמשך בסיס למחקריו של פבלו חריו-אררו ב-MIT, שהראו בניסוי את נכונות החישובים והיוו פריצת דרך בתחום הגרפן הדו-שכבתי. במרץ 2011 שב לישראל והצטרף לחברת אספקט הדמיה, שבה עבד כפיזיקאי והוביל צוות מחקר ופיתוח בראולוגיה. בשנת 2013 עבר לחברת מדטרוניק כמנהל קבוצת הפיזיקה. בשנים 2015–2020 עבד בחברת אפלייד מטיריאלס כמנהל קבוצה העוסקת באלגוריתמים של ראייה ממוחשבת ולמידת מכונה, ובשנת 2020 מונה לפרופסור חבר בבית הספר לפיזיקה באוניברסיטת תל אביב. בשנת 2024 פורסם שהיה מועמד לפרס נובל בפיזיקה אך הוא לא זכה מתגורר בשכונת כפר גנים בפתח תקווה. רפי ביסטריצר, ברשת החברתית LinkedIn רפי ביסטריצר, באתר ResearchGate רפי ביסטריצר, באתר גוגל סקולר דף חוקר, אוניברסיטת תל אביב אבי בליזובסקי, רפי ביסטריצר מזוכי פרס וולף לפיזיקה: ידעתי שהעבודה שעשיתי עם מקדונלד עשתה באז אבל לא ידעתי עד כמה, באתר הידען, 14 בינואר 2020 אושרי אלקסלסי, האם גילוי של פיזיקאי ישראלי ישנה את העתיד? ”יכולות להיות השפעות יישומיות אדירות”, באתר Geektime,‏ 24 בינואר 2020 אריאל שנבל, ‏נס פיזיקלי: השכן הגאון שיביא יום אחד פרס נובל לפתח תקווה, בעיתון מקור ראשון, 27 ביולי 2021 רפי ביסטריצר, באתר קרן וולף איתן אוקסנברג, "זווית הקסם" שמשגעת את הפיזיקאים, במדור "חדשות מדע" באתר של מכון דוידסון לחינוך מדעי, 4 במרץ 2019 מדען מאוניברסיטת תל אביב מככב ברשימה המנסה לנבא את הזוכים בנובל הבא, באתר www.tau.ac.il ד"ר רפי ביסטריצר מכפ"ג– זוכה פרס וולף, באתר "פיתה", 14 בינואר 2020 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
טום לב

טום לֵבּ (בצרפתית: Tom Leeb; נולד ב-21 במרץ 1989) הוא זמר צרפתי, נבחר כנציג צרפת בתחרות האירוויזיון לשנת 2020 ברוטרדם, הולנד. טום לב נולד ב-21 במרץ 1989 בפריז בירת צרפת. אמו היא העיתונאית ביאטריס מליסה, ואביו הקומיקאי מישל לב. הוא השלישי מבין שלושה ילדים, לאחר אחותו הזמרת פאני לב (נולדה ב-1986) ואחותו השנייה אלזה לב (נולדה ב-1988). טום לב השתתף בשיעורי משחק מול מצלמה, שירה וריקוד בבית ספר מיוחד לכך בעיר ניו יורק שבארצות הברית. בשנת 2013 החל להשתתף בתוכנית טלוויזיה צרפתית - Sous le soleil de Saint-Tropez בתפקיד טום, ואף שיחק בסרטים קצרים שונים. בשנת 2017, לאחר ששיחק במספר סרטים צרפתים, שיחק בתפקיד קטן בסרט האמריקאי "הפרפר" בכיכובו של ראמי מאלק. בשנת 2019 שיחק בקומדיה הצרפתית "אדמונד דה ברז'ראק". בשנת 2021 שיחק בסרטו של דני בון "תקועים בפריז". בשנת 2018 התרחשה פריצתו כזמר: הוא הוציא את הסינגל "Are We Too Late" בחסות חברת התקליטים Roy Label. ב-14 בינואר 2020 הכריזה רשות השידור הצרפתית France 2 כי טום לב ייצג את צרפת בתחרות השירה של אירוויזיון 2020 שתוכננה ל-18 במאי. אך עקב מגפת הקורונה לא התקיימה תחרות האירוויזיון באותה שנה. ב-19 ביוני 2020 הודיע לב שלא ייצג את צרפת באירוויזיון 2021. 2013 : Paroles by Véronique Mucret Rouveyrollis 2014 : My Summer in Provence (French : Avis de mistral) by Rose Bosch : Tiago 2017 : Jour-J by Reem Kherici : Gabriel 2017 : Overdrive by Antonio Negret : the American tourist n°2 2017 : Mon poussin by Frédéric Forestier : Romain 2017 : Papillon by Michael Noer : lawyer Dega 2017 : The New Adventures of Cinderella (French : Les Nouvelles Aventures de Cendrillon) by Lionel Steketee : the dwarf Relou 2019 : Edmond by Alexis Michalik : Leo Volny 2020 : C'est la vie of Julien Rambaldi : Jérôme 2021 : Pourris gâtés by Nicolas Cuche 2021 : 8, Rue de L’Humanité by Dany Boon - Sam (Netflix) 2021 Pierre & Jeanne - By Clémentine Célarié גי דה מופאסאן 2013 - 2014 : Sous le soleil de Saint-Tropez : Tom Drancourt (seasons 1 and 2) 2014 : Section de recherches : David Bréand (season 8, episode 9 : Cyrano ) 2018 : Nina : Anto (season 4, episode 4 : D'abord ne pas nuire ) 2020 : “Infidèle” Saison 2 TF1 - Gabriel 2021 : “Plan B” saison 1 TF1 - Manu אתר האינטרנט הרשמי של טום לב (באנגלית) טום לב, ברשת החברתית פייסבוק טום לב, ברשת החברתית אינסטגרם טום לב, סרטונים בערוץ היוטיוב טום לב, במסד הנתונים הקולנועיים IMDb (באנגלית) טום לב, באתר Rotten Tomatoes (באנגלית) טום לב, באתר Metacritic (באנגלית) טום לב, במסד הנתונים הקולנועיים KinoPoisk (ברוסית) טום לב, באתר ספוטיפיי טום לב, באתר Last.fm (באנגלית) טום לב, באתר AllMusic (באנגלית) טום לב, באתר MusicBrainz (באנגלית) טום לב, באתר דיזר טום לב, באתר Discogs (באנגלית) טום לב, באתר Genius Tom Leeb will represent France at the Eurovision Song Contest 2020, האתר הרשמי של האירוויזיון, 14 בינואר 2020 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שמעון מעתוק

שמעון (מוני) מעתוק (נולד ב־1979) הוא עובד ציבור ישראלי שכיהן כמנכ"ל המשרד לשירותי דת. בעבר מנהל אגפים וסמנכ"ל במשרד הפנים וב־2020 יו"ר ועדה קרואה בטבריה. שמעון מעתוק הוא בוגר מכינה קדם-צבאית בני דוד שביישוב עלי, ולו תואר ראשון במדע המדינה ובחינוך מהאוניברסיטה העברית בירושלים במסגרת תוכנית עתידים (בהמשך צוערים לשירות המדינה), ותואר שני במנהל עסקים מאוניברסיטת אריאל בשומרון. בשנת 2014 היה סגן מנהל אגף כח אדם ושכר ברשויות המקומיות במשרד הפנים, ובשנת 2015 היה מנהל האגף. בשנת 2017 מילא את מקום הממונה על מחוז הדרום במשרד. ביולי באותה שנה מילא את מקומו של סמנכ"ל המשרד לענייני מינהל והון אנושי, בניגוד להמלצת מבקר המדינה יוסף שפירא להימנע ממילוי מקום. לאחר כחודשיים מונה לתפקיד זה באופן קבוע. במקביל היה יושב ראש ועדת המכרזים ומנהל אגף בקרת הון אנושי במשרד. בינואר 2020 מונה לראשות הוועדה הקרואה בטבריה, לאחר הדחתו של ראש העיר רון קובי. במסגרת תפקידו זה, מילא גם את מקום ראש הוועדה המקומית לתכנון ולבניה בגליל המזרחי. ב-3 בנובמבר של אותה שנה הוא הוחלף בתפקיד על ידי בועז יוסף. עם כינון ממשלת ישראל השלושים ושש מינה שר הדתות מתן כהנא את מעתוק למנכ"ל המשרד. לקראת הבחירות המוניציפליות (2023) הודיע על התמודדותו לוועד היישוב עלי במסגרת רשימת 'טוב' בהנהגת אבידן בית יעקב. נשוי לנעמה, מינהלנית בבית הספר היסודי הממלכתי-דתי שביישוב עלי, בו הם מתגוררים. באוקטובר 2011 הקים עם ניצה פרקש, אז רכזת קהילה, תרבות חברה ונוער ביישוב, את "העמותה לקידום החינוך בעלי", המעסיקה בעיקר מורים, ומקיימת שעות העשרה, חוגים וקייטנות. בן דודו משה ארבל הוא שר הפנים וחבר הכנסת מטעם מפלגת ש"ס. שמעון מעתוק, ברשת החברתית פייסבוק גיא עזרא, ‏מינוי סרוג: מנכ"ל משרד הדתות – בוגר המכינה בעלי, באתר "סרוגים", 14 ביוני 2021 הבחור החמוד פה הוא מוני מעתוק, בעמוד הפייסבוק של החזית לשחרור יוצאי אתיופיה, 16 באפריל 2014 מכתב לראשי רשויות על איסור העסקת עובדים ללא חלקיות משרה, באתר איגוד הגזברים ברשויות המקומיות בישראל, 7 ביוני 2015 יוסי פרטוק, דרישה ממשרד הפנים לבטל את בחירתו של תומר גלאם, באתר אשקלון נט, 8 במאי 2017 מקורב או אף אחד, באתר כלכליסט, 19 בנובמבר 2017 פרוטוקול ועדת המכרזים, באתר מינהל הרכש הממשלתי, 7 במרץ 2018 נוהל קבלת עובדים, באתר ארמה ניתוח מידע, מאי 2018 יעקב בנדה, ‏השר אלקין החליט להדיח את ראש עיריית טבריה רון קובי, באתר JDN‏, 13 בינואר 2020 ילקוט הפרסומים 9516 (עמ' 4), 5 באפריל 2021 (באתר תקדין) בועז יוסף מונה לראש הוועדה הממונה בטבריה, פורטל הכרמל והצפון, 4 בנובמבר 2020 אנה ברסקי, ‏שר הדתות מתן כהנא מינה את מוני מעתוק למנכ"ל המשרד, באתר מעריב אונליין, 14 ביוני 2021 מתגייסים להשלמת מתנ”ס עולמות ביישוב עלי, באתר causematch בית ספר כרמי חן, עלי באתר מדלן רשימת בתי ספר יסודיים, באתר מועצה אזורית מטה בנימין ניצה פרקש, ברשת החברתית פייסבוק ניצה פרקש, באתר לחיות יחד שלי ניידיץ', נשים לא מסוגלות לבחור תפוח?, באתר סלונה, 13 בינואר 2015 העמותה לקידום החינוך בעלי, באתר "גיידסטאר ישראל"
Z: ההתחלה של הכל

Z: ההתחלה של הכל (באנגלית: Z: The Beginning of Everything) היא סדרת דרמה תקופתית אמריקאית. את סדרת הטלוויזיה יצרו דון פרסטוויץ' וניקול יורקין עבור אולפני אמזון. שידור הבכורה של הסדרה היה ב-5 בנובמבר 2015. הסדרה מבוססת על הרומן "Z: A Novel of Zelda Fitzgerald" מאת תרזה אן פאולר. הסדרה מציגה גרסה בדיונית של חייה של הסופרת ואשת החברה האמריקאית זלדה סייר פיצג'רלד (כריסטינה ריצ'י) בשנות ה-20 של המאה העשרים. אירועי העונה הראשונה כוללים את היכרותה ונישואיה לסופר פרנסיס סקוט פיצג'רלד - שעדיין לא היה מפורסם - והמתחים שבחיי הנישואים שלהם שבאו בעקבות אורח חיים הכולל מסיבות ושתיית אלכוהול. העונה הראשונה יצאה לאור ב-27 בינואר 2017. באפריל 2017 פורסם שאמזון הזמינה עונה שנייה. אולם בספטמבר אותה שנה ביטלה אמזון את הסדרה אחרי עונה אחת בלבד. כריסטינה ריצ'י – זלדה פיצג'רלד דייוויד הופלין – פרנסיס סקוט פיצג'רלד דייוויד סטראתיירן – השופט אנתוני סייר כריסטינה בנט לינד – טלולה בנקהד נטלי נפ – יוג'יניה בנקהד קריסטין נילסן – מיני סייר הולי קורן – טילדה סייר ג'יימי אן אולמן – טוטסי סייר מאיה קאזאן – ליבי הרט שרה שנקאן – אלינור בראודר ג'ון נאיטו – טאנה פוג'ימורה ג'ורדן דין – לדלו פאולר אנדרו ברידג'ס – וינסטון "Z: ההתחלה של הכל", במסד הנתונים הקולנועיים IMDb (באנגלית) "Z: ההתחלה של הכל", באתר Rotten Tomatoes (באנגלית) "Z: ההתחלה של הכל", באתר Metacritic (באנגלית) "Z: ההתחלה של הכל", באתר Prime Video (באנגלית) "Z: ההתחלה של הכל", במסד הנתונים הקולנועיים KinoPoisk (ברוסית) "Z: The Beginning of Everything 1 Season". Amazon. נבדק ב-6 בינואר 2017. {{cite web}}: (עזרה) "Z: The Beginning of Everything Renewed for Season 2 at Amazon". Variety. נבדק ב-7 במאי 2017. {{cite web}}: (עזרה) "Amazon Axes Zelda Fitzgerald Series Months After Surprise Renewal (Exclusive)". The Hollywood Reporter. נבדק ב-7 בספטמבר 2017. {{cite web}}: (עזרה)
ליחה

ליחה (בעברית ארכאית: כִּיחַ) היא רוק המעורבב עם הריר המופרש על ידי מערכת הנשימה ומגיע אל חלל הפה. לעיתים הליחה מגיעה אל הפה באמצעות שיעול, ומחלות הקשורות בדרכי הנשימה מלוּות לעיתים שיעול המייצר ליחה. בנוסף, הופעת ליחה יכולה להיגרם כתוצאה מעישון. ליחה של אדם בריא היא בצבע לבן או שקוף, והיא לרוב נספגת באופן טבעי בגוף. ריבוי ליחה שקופה או לבנה מרמזת על אלרגיה. ליחה צהובה היא סימן לזיהום. ליחה ירוקה יכולה להיות סימן לזיהום. ליחה ירוקה-חומה יכולה להיות סימן לדלקת ריאות. ליחה חומה אופיינית לאנשים המעשנים. ליחה מהולה בדם יכולה להיות סימן לשחפת או סרטן ריאות. ארבע הליחות נזלת ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.
אלפרד לוי

אלפרד לוי (בגרמנית: Alfred Loewy;‏ 20 ביולי 1873 – 25 בינואר 1935) היה מתמטיקאי יהודי-גרמני, שעסק בתורת ההצגות. חוגי לוי (והמושגים הקשורים אורך לוי וסדרת לוי) וכן פירוק לוי קרויים על שמו. לוי פרסם כ-90 מאמרים מדעיים בכתבי עת וכ-14 ספרים. לוי נולד ב-20 ביולי 1873 בראביץ' להרמן לוי וללינה לבית לוונטל. משפחתו חינכה אותו בגישה יהודית-אורתודוקסית. לוי נולד שנתיים לאחר איחוד גרמניה שטמן בחובו אמנציפציה ליהודים. על אף האמנציפציה, האנטישמיות בגרמניה הפכה לתנועה מאורגנת, עם מפלגות משלה. בתקופה זו גאתה האפליה כנגד היהודים, והייתה לה השפעה על מהלך חייו של לוי. לוי למד באוניברסיטאות ברסלאו, מינכן, ברלין וגטינגן בין השנים 1891–1895. בשנת 1894 הוענק לו דוקטורט מאוניברסיטת מינכן. את עבודת הדוקטור שלו הנחו פרדיננד לינדמן וגוסטב באואר, והיא עסקה בטרנספורמציה של תבנית ריבועית בתוך עצמה, עם יישומים באלגברה ליניארית ובגאומטריה ספירית. בשנת 1897 החל לוי ללמד באוניברסיטת פרייבורג. עבודתו באותה תקופה עסקה בתאוריה של החלפות ליניאריות והוא פרסם שני מאמרים בנושא בשנים 1896 ו-1897. בשנת 1902 הוא מונה לפרופסור שלא מן המניין באוניברסיטת פרייבורג. מינוי זה העניק לו ביטחון פיננסי מספיק, ובאותה שנה נישא לתרזה לבית נויברגר. בשנת 1916 מונה לוי לפרופסור רגיל לשם כבוד בפרייבורג. בשנת 1919 מונה לפרופסור מן המניין. הוא שימש כמנחה עבור מספר סטודנטים, בהם וולפגנג קרול ופרידריך קארל שמידט. לאחר תום מלחמת העולם הראשונה החלה האנטישמיות בגרמניה לגבור. האנטישמים התאחדו עם לאומנים אחרים בניסיון להאשים את היהודים בתבוסת גרמניה. הגברת האפליה לא הייתה המקור היחיד לקושי בחייו של לוי. בשנת 1916 החל לאבד את הראיה בעין אחת, וראייתו הידרדרה עד שבשנת 1920 התעוור לחלוטין בעין זו. בשנת 1928 עבר ניתוח כושל אשר פגע גם בעינו השנייה. לוי התמודד עם ההידרדרות הבריאותית ועם עליית האנטישמיות אך המשיך לכהן כפרופסור, עד עליית הנאצים לשלטון בשנת 1933. ב-7 באפריל 1933, לאחר עליית המפלגה הנאצית לשלטון, נחקק חוק לשיקום שירות המדינה המקצועי אשר הורה לכל היהודים במקצועות ההוראה, ובכללם פרופסורים באוניברסיטאות, להתפטר מתפקידם. בשל כך, בספטמבר 1933 התפטר לוי מתפקידו כפרופסור באוניברסיטת פרייבורג. בשנותיו האחרונות כתב 11 ביוגרפיות על גדולי עולם שהיו עיוורים, הספר ראה אור לאחר מותו. ב-25 בינואר 1935 הלך לוי לעולמו בגיל 61 לאחר ניתוח. הוא נקבר בבית הקברות היהודי בפרייבורג. אשתו, תרזה, התאבדה ב-22 באוקטובר 1940 בשל מאורעות השואה. לוי היה קרוב משפחה של אברהם הלוי פרנקל, והייתה לו השפעה רבה על הקריירה של פרנקל בשלביה הראשונים. לוי היה זה ששכנע את פרנקל לנסוע ללמוד במרבורג, ועזר לפרנקל לפרסם את עבודתו המוקדמת. באפריל 2003 הציב האמן גונטר דמניג אבני נגף לזכר לוי ואשתו מחוץ לביתם ברייכסגרפנשטראסה 14 בפרייבורג. Versicherungsmathematik, לייפציג, 1903. (בגרמנית) Grundlagen der Arithmetik, לייפציג, 1915. (בגרמנית) Lehrbuch der Algebra, לייפציג, 1915. (בגרמנית) Mathematik des Geld- und Zahlungsverkehrs, לייפציג, 1920. (בגרמנית) 1935 ,Blinde grosse Manner (בגרמנית) Remmert, Volker, Alfred Loewy (1873-1935) in Freiburg, Mitteilungen der Deutschen Mathematiker-Vereinigung 5, 1997, עמ' 17-22 doi: 10.1515/dmvm-1997-0308 מדיה וקבצים בנושא אלפרד לוי בוויקישיתוף אלפרד לוי, באתר פרויקט הגנאלוגיה במתמטיקה אלפרד לוי, באתר MacTutor (באנגלית) אלפרד לוי (1873-1935), דף שער בספרייה הלאומית PROF. DR. ALFRED LOEWY, באתר אבני נגף בפרייבורג (בגרמנית). THERESE LOEWY, באתר אבני נגף בפרייבורג (בגרמנית).
דיר-לה-דה

דיר-לה-דה הוא שיר עם, שמקורו באי היווני קלימנוס. השיר דיר-לה-דה היה פופולרי בקרב הימאים ושולי הספוגים באי קלימנוס. מילות השיר הכילו דברי עידוד לצוללנים שעלו מן הים, והוא נועד להשאיר אותם ערים כדי שלא ייפגעו ממחלת הצוללנים. אחת הגרסאות המוקדמות של השיר הוקלטה בשנת 1965 על ידי פאנדליס גיניס, אחד משולי הספוגים באי קלימנוס. בשנת 1969 הקליט זמר המחאה דיוניסיס סבופולוס, יליד סלוניקי, גרסה לשיר. הוא נתבע על ידי גיניס על הפרת זכויות יוצרים, אך בית המשפט פסק כי זהו שיר עממי לאחר שהובאו בפניו עדויות של אמנים שהכירו את השיר שנים רבות לפני כן. בעקבות המשפט זכה השיר לפרסום רב, והוקלט על ידי אמנים יווניים רבים. ביצועים אלה נחשבו לאקט של מחאה פוליטית נגד המשטר הצבאי ביוון, ששימש דוגמה גם לאמנים אחרים בפנייתו אל הפולקלור לשם כך. באפריל 1970 הקליטה דלידה גרסה לשיר זה באיטלקית, צרפתית, גרמנית ואנגלית. גרסתה של דלידה נקראה "darla dirladada" והתפרסמה בעולם כולו. באותה שנה הקליט טריפונס גרסה לשיר זה בשם "דיר-לה-דה" שהפכה ללהיט ענק בישראל ומושמעת עד היום. טריפונס שר את השיר גם בסרטו של ג'ורג' עובדיה, "אריאנה". במהלך השנים הוקלטו גרסאות רבות לשיר על ידי זמרים וזמרות במדינות רבות, בהן צ'ילה, הולנד, מקדוניה הצפונית, פינלנד ורומניה. אחת הגרסאות שהצליחה במיוחד במצעדי הפזמונים היא גרסת טכנו שהוקלטה בצרפת בשנת 1993. בשנת 2002 הקליטה דנה אינטרנשיונל גרסה הומוריסטית בעברית בשם "מכת חום (איי לה דיר לה דה דה)" שנכללה באלבום, החלום האפשרי (2002). חלקים מהשיר "דיר-לה-דה" מופיעים גם בסוף השיר "אש" של ליאור נרקיס. מידע על היצירה "דיר-לה-דה" באתר מיוזיק בריינז מידע על היצירה "דיר-לה-דה" באתר Discogs בתקליטון של טריפונס השיר נקרא "דיר-לה-דה". ניתן לראות את עטיפת התקליטון בריאיון עם טריפונס, בקישור הבא: דיר לה דה דה, באתר דודיפדיה- פרוייקט שימור המוסיקה הישראלית של דודי פטימר
בית הכנסת יקטרינבורג

בית הכנסת יקטרינבורג הידוע בשם המרכז הקהילתי היהודי של יקטרינבורג הוא בית כנסת ביקטרינבורג ברחוב קויבישב 38/A, המהווה למרכז החיים הרוחניים של יהודי יקטרינבורג ובית הכנסת היחיד בעיר. הקמת בית הכנסת החלה בשנת 2002. הפתיחה התקיימה ב-7 באפריל 2005. במקור נועד בית הכנסת להיבנות באתר סמוך לכיכר קומונרוב. הפרויקט המקורי היה בעל צורת פירמידה ובשטח של 1,500 מ"ר. לאחר ביקורם של מומחי חברת Uralproektdubrava במרכז הקהילתי במוסקבה במרינה רושה, עלה הרעיון ליצור לא רק מרכז תפילה, אלא להפוך אותו לציבורי ואז הוחלט ליצור פרויקט חדש ולבנות בית כנסת באתר אחר. כיום, מרכז הקהילה היהודית של יקטרינבורג ממוקם באתר ששימש בעבר את בניין בית הכנסת הישן, שנהרס בשנות השישים. אתר האינטרנט הרשמי של בית הכנסת יקטרינבורג על בית הכנסת (ברוסית) מידע באתר ויקימפיה (ברוסית) ערך זה הוא קצרמר בנושא בתי כנסת ובנושא רוסיה. אתם מוזמנים לתרום לוויקיפדיה ולהרחיב אותו.